**מצות כבוד ומצות מורא אב ואם – קידושין ל'א**

**דף לימוד**

1. קידושין ל"א: " ת"ר. איזהו מורא ואיזהו כיבוד?

 מורא - לא עומד במקומו ולא יושב במקומו, ולא סותר את דבריו ולא מכריעו.

 כיבוד - מאכיל ומשקה מלביש ומכסה מכניס ומוציא".

1. הגדרת כבוד ומורא

צטט הגדרת מילון אבן שושן למילים אלו.

ערוך סקר (רחוב?) קטן והגדר מפי הבריות את כבוד ומורא.

נסה להגדיראיזהו כבוד ואיזהו מורא ע"פ ברייתא זו .

1. הוסף דוגמא לכל ציווי ע"פ הגדרתך בו.
2. לאן היית משייך את המקרים הבאים:
	1. הורה המראה לבנו שלא נראה לו שהבן ילמד נהיגה בגיל 17 אך הבן מעוניין בכך מאוד.
	2. הורה האוסר על בנו לבקר חבר מן הכתה השייך למעמד חברתי שונה ובנו מעוניין בקשר זה מאוד
	3. הורים מבקשים למנוע מבנם להשתתף בשבת סימינריון היות והם יהיו לבדם ליד שולחן שבת. הבן משתוקק לצאת.
	4. אבא צועק על בנו בפני חבריו בנוכחותך. הבן שותק.

2. עיין בסוגייתנו במקרים הבאים : (דייק בלשון הגמ' בשימוש במילים כבוד/ מורא)

ל':תנינא להא דת"ר...איש סיפק בידו וכו'

ל"א. בעו מיניה מרב עולא, שאלו את ר"א- צאו וראו

ל"ב. , שאלו את ר"א ... כדי שיטול ארנקי, עובדא דר"ה

1. מה יש להוסיף או לשנות בהגדרת כיבוד ומורא ע"פ מקורות אלו .

3. עיין רמב"ם הלכות ממרים פ"ו הל"ז, וז"ל:

 "עד היכן הוא כיבוד אב ואם?

אפילו נטלו כיס של זהובים שלו והשליכו בפניו לים לא יכלימם ולא יצער בפניהם ולא יכעוס כנגדם אלא יקבל עליו גזירת הכתוב וישתוק.

 ועד היכן מוראן?

 אפילו היה לובש בגדי חמודות ויושב בראש הקהל ובא אביו ואמו וקרעו בגדיו והכוהו בראשו וירקו בפניו לא יכלימם אלא ישתוק ויירא ויפחד ממלך מלכי המלכים שצוהו בכך."

1. על אלו מקורות בסוגייתנו מסתמך הרמב"ם?
2. מה כוללת מצוות עשה של מורא ע"פ הרמב"ם. האם זה מתאים לדבריך לעיל ? מה קשה לך? נסה ליישב.

 לימוד פורה ומועיל.